Psalam (Šarić) 149.
1Aleluja! Pjevaj te Gospodu pjesmu novu, hvala njegova u zboru pobožnika! 

2Neka se veseli Izrael Stvoritelju svojemu, sinovi sionski neka klikću kralju svojemu! 

3Neka hvale ime njegovo u kolu, neka mu udaraju u bubanj i citaru! 

4Jer Gospod milost daje narodu svojemu, ovjenčava patnik spasenjem. 

5Neka klikću pobožnici u slavi, neka se vesele u ložnicama svojim! 

6Neka je hvala Božja u ustima njihovim, a mačevi dvosjekli u ruci njihovoj! 

7Da se osvete narodima i pokaraju plemena; 

8Da stave kraljeve njihove u lance, plemiće njihove u gvozdene okove, 

9Kako je pisano, da izvrše sud na njima: to je pravo časti za sve pobožnike njegove! Aleluja! 

Psalmi (Šarić)